เซอร์ อเล็กซ์ เฟอร์กูสัน กุนซือผู้ยิ่งใหญ่ผู้คุมทีมระหว่างปี 1986-2013
นับตั้งแต่ปี ค.ศ. 1986 ที่ อเล็กซ์ เฟอร์กูสัน ได้รับแต่งตั้งให้เป็นผู้จัดการทีม แมนเชสเตอร์ยูไนเต็ด จนถึงปี ค.ศ. 2013 เมื่อเขาประกาศเกษียณจากวงการฟุตบอล นับว่าประสบความสำเร็จมากที่สุดในประวัติศาสตร์ของสโมสร เฟอร์กูสันเข้าร่วมสโมสรในวันเดียวกับที่ รอน แอตกินสัน ถูกปลดออก และนำสโมสรไปสู่การจบอันดับที่ 11 ในลีก แม้จะจบอันดับสองในฤดูกาล 1987-88 สโมสรก็กลับมาอยู่ในอันดับที่ 11 ในฤดูกาลถัดมา มีรายงานว่าเฟอร์กูสันใกล้จะถูกปลดออก ชัยชนะเหนือคริสตัลพาเลซ ใน เอฟเอคัพ รอบชิงชนะเลิศ ปี 1990 นัดรีเพลย์ (หลังจากเสมอ 3-3 ในนัดแรก) ช่วยเซฟอาชีพการงานของเฟอร์กูสันไว้ได้ ในฤดูกาลถัดมา แมนเชสเตอร์ยูไนเต็ด คว้าแชมป์ยูฟ่าคัพวินเนอร์สคัพเป็นครั้งแรกชัยชนะครั้งนี้ทำให้สโมสรสามารถแข่งขันในยูโรเปียนซูเปอร์คัพได้เป็นครั้งแรกโดยที่ยูไนเต็ดเอาชนะเรดสตาร์เบลเกรด แชมป์ ยูโรเปียนคัพ 1-0 ที่ โอลด์แทรฟฟอร์ด การเข้าชิงชนะเลิศ ลีกคัพ ครั้งที่ 2 ติดต่อกันในปี ค.ศ. 1992 ทำให้สโมสรคว้าแชมป์เป็นครั้งแรกเช่นกัน หลังจากเอาชนะ นอตทิงแฮมฟอเรสต์ 1-0 ที่ สนามเวมบลีย์ ในปี 1993 สโมสรคว้าแชมป์ลีกเป็นครั้งแรกนับตั้งแต่ปี ค.ศ. 1967 และอีกหนึ่งปีต่อมา เป็นครั้งแรกนับตั้งแต่ปี ค.ศ. 1957 ที่สโมสรคว้าแชมป์ลีกติดต่อกันเป็นครั้งที่สอง ควบคู่ไปกับเอฟเอ คัพ ได้สำเร็จเป็น "ดับเบิ้ลแชมป์" ครั้งแรกในประวัติศาสตร์ของสโมสร จากนั้นยูไนเต็ดก็กลายเป็นสโมสรฟุตบอลจากอังกฤษทีมแรกที่ได้ดับเบิลแชมป์ถึง 2 ครั้งเมื่อพวกเขาชนะการแข่งขันทั้งสองรายการอีกครั้งในฤดูกาล 1995-96 ก่อนที่จะรักษาตำแหน่งแชมป์ลีกได้อีกครั้งในฤดูกาล 1996-97

ฤดูกาล 1998–99 แมนเชสเตอร์ ยูไนเต็ด ประสบความสำเร็จมากที่สุดในประวัติศาสตร์ฟุตบอลอังกฤษ เนื่องจากพวกเขากลายเป็นทีมแรกที่คว้าแชมป์พรีเมียร์ลีก เอฟเอ คัพ และยูฟ่าแชมเปียนส์ลีก - "สามแชมป์" - ในฤดูกาลเดียวกัน โดนนำไปก่อน 1-0 จนถึงช่วงทดเวลาบาดเจ็บใน ยูฟ่าแชมเปียนส์ลีก นัดชิงชนะเลิศ 1999 เท็ดดี เชอริงแฮม และ โอเล กุนนาร์ โซลชา ยิงประตูในช่วงท้ายเกมคว้าชัยชนะเหนือ บาเยิร์นมิวนิค ซึ่งถือว่าเป็นหนึ่งในการคัมแบ็กที่ยิ่งใหญ่ที่สุดตลอดกาล ปีศาจแดงกลายเป็นทีมจากอังกฤษเพียงทีมเดียวที่เคยคว้าแชมป์ อินเตอร์คอนติเนนตัลคัพ ได้หลังจากเอาชนะ พัลไมรัส จากบราซิล 1-0 ที่โตเกียว ต่อมาเฟอร์กูสันได้รับตำแหน่งอัศวินมียศเป็นเซอร์ กลายเป็น เซอร์อเล็กซ์ เฟอร์กูสัน จากการรับใช้วงการฟุตบอลของเขา

การมาถึงของอเล็กซ์ เฟอร์กูสัน 1986–1992
---------------------------------------

อเล็กซ์ เฟอร์กูสันเข้าร่วมทีมแมนเชสเตอร์ยูไนเต็ดจากแอเบอร์ดีนเมื่อวันที่ 6 พฤศจิกายน ค.ศ. 1986 ซึ่งเป็นวันเดียวกับที่รอน แอตกินสันผู้จัดการทีมคนก่อนถูกปลดออกจากตำแหน่ง และเขาก็เริ่มสร้างระบบเยาวชนของสโมสรขึ้นมาใหม่ทันที ในนัดแรกของเฟอร์กูสันที่คุมทีม ทีมแพ้ 0–2 ให้กับออกซฟอร์ดยูไนเต็ด ชัยชนะนัดแรกของเขาเกิดขึ้นในวันที่ 22 พฤศจิกายน ค.ศ. 1986 โดยเอาชนะควีนส์พาร์กเรนเจอส์ 1–0 ที่โอลด์แทรฟฟอร์ด ในอีกไม่กี่สัปดาห์ต่อมา ผลงานก็ดีขึ้นอย่างต่อเนื่อง และในวันบ็อกซิ่งเดย์ปี ค.ศ. 1986 ทีมเอาชนะลิเวอร์พูล แชมป์ลีกฤดูกาลที่แล้ว 1–0 ที่แอนฟีลด์ ซึ่งเป็นชัยชนะเกมเยือนนัดเดียวของสโมสรในฤดูกาลนี้ และเป็นความพ่ายแพ้ในบ้านนัดเดียวของฤดูกาลสำหรับเจ้าบ้าน ผลงานที่ดีของยูไนเต็ดยังคงดำเนินต่อไปตลอดทั้งฤดูกาล แม้จะไม่มีการเซ็นสัญญาผู้เล่นใหม่เข้าสู่สโมสรก็ตาม และพวกเขาจบอันดับที่ 11 ในดิวิชัน 1 โดยที่เอฟเวอร์ตันได้แชมป์ และลิเวอร์พูลได้รองแชมป์ ซึ่งแสดงถึงความยิ่งใหญ่ของฟุตบอลอังกฤษโดยสโมสรจากเมอร์ซีย์ไซด์ในเวลานั้น

ซัมเมอร์นั้น เฟอร์กูสันเซ็นสัญญาคว้าผู้เล่น 2 คนแรกในยุคของเขา คนแรกคือวิฟ แอนเดอร์สัน กองหลังประสบการณ์สูงของอาร์เซนอล คนที่สองคือไบรอัน แมคแคลร์ กองหน้าจอมถล่มประตูของเซลติก

อ้างอิง
-------

1. ↑  Barnes et al. (2001), p. 21
2. ↑  Barnes et al. (2001), p. 148
3. ↑  Barnes et al. (2001), pp. 148–9
4. ↑  "Arise Sir Alex?". *BBC News*. 27 May 1999. สืบค้นเมื่อ 2 April 2010.
5. ↑  Bevan, Chris (4 November 2006). "How Robins saved Ferguson's job". *BBC Sport*. สืบค้นเมื่อ 2 April 2010.
6. 1 2  Barnes et al. (2001), pp. 20–1
7. ↑  Bloomfield, Craig (4 May 2017). "Clubs ranked by the number of times they have claimed trophy doubles".
8. ↑  "Golden years: The tale of Manchester United's 20 titles". *BBC Sport*. 22 April 2013.
9. ↑  "United crowned kings of Europe". *BBC Sport*. 26 May 1999. สืบค้นเมื่อ 22 June 2010.
10. ↑  "Champions League: Greatest comebacks in football, Liverpool, Barcelona, Manchester United, AC Milan". *Fox Sports*. 8 May 2019. สืบค้นเมื่อ 15 October 2020.
11. ↑  "6 of the greatest Champions League comebacks". *Yahoo Sport*. 11 March 2020. สืบค้นเมื่อ 15 October 2020.
12. ↑  Magnani, Loris; Stokkermans, Karel (30 April 2005). "Intercontinental Club Cup". Rec.Sport.Soccer Statistics Foundation. สืบค้นเมื่อ 24 June 2010.
13. ↑  Hughes, Rob (8 March 2004). "Ferguson and Magnier: a truce in the internal warfare at United". *The New York Times*. สืบค้นเมื่อ 24 June 2010.

| * ด
* ค
* ก
สโมสรฟุตบอลแมนเชสเตอร์ยูไนเต็ด |
| --- |
| 
* ผู้เล่น
* ผู้จัดการทีม
* ชุดสำรองและชุดเยาวชน
* สถิติ
* เกียรติประวัติ
* ฤดูกาลปัจจุบัน

 |
| ประวัติศาสตร์ | 
* 1878–1945
* 1945–1969
* 1969–1986
* 1986–2013
* ฤดูกาล
* ยุโรป

 |
| โศกนาฏกรรมมิวนิก | 
* ภัยพิบัติทางอากาศมิวนิก
* บัสบีเบบส์

 |
| สนามเหย้า | 
* นอร์ทโรด (1878–1893)
* แบงก์สตรีต (1893–1910)
* โอลด์แทรฟฟอร์ด (1910–ปัจจุบัน)
* สเตรตฟอร์ดเอนด์
* เซอร์แมตต์บัสบีเวย์

 |
| สนามฝึกซ้อม | 
* เดอะคลิฟฟ์
* แทรฟฟอร์ดเทรนนิงเซนเตอร์

 |
| ทีมอื่น | 
* แมนเชสเตอร์ยูไนเต็ดหญิง

 |
| ผู้เล่น | 
* 100+ นัด
* ลงสนาม 25–99 นัด
* 1–24 นัด

 |
| ทีมคู่แข่ง | 
* League record by opponent
* ดาร์บีแมนเชสเตอร์
* การแข่งขันกับลิเวอร์พูล
* การแข่งขันกับลีดส์ยูไนเต็ด
* การแข่งขันกับอาร์เซนอล

 |
| ผู้สนับสนุน | 
* Independent Manchester United Supporters Association
* Manchester United Supporters' Trust
* Red Army

 |
| สื่อ | 
* เอ็มยูทีวี
* *อินไซด์ยูไนเต็ด*

 |
| บทความที่เกี่ยวข้อง | 
* ลูกนกหัดบินของเฟอร์กี
* สโมสรฟุตบอลยูไนเต็ดออฟแมนเชสเตอร์
* Glazer ownership
* Mascots
* ผู้เล่นแห่งปีเซอร์แมตต์ บัสบี

 |
| 
* **วิกิพีเดีย:หนังสือ Book:Manchester United F.C.**
* หมวดหมู่ Category:Manchester United F.C.
* สถานีย่อย Portal:Association football
* หน้าโครงการวิกิ Manchester United task force
* Commons:Manchester United

 |